

# Ko e fanongonongo eni ma'a kinautou 'oku nau fie hoko ko ha mēmipa 'i he poate Whaikaha Transformation Management Board

Ko e Potungāue Whaikaha – Ministry of Disabled People, 'oku nau ngāue fetākinima pea mo e kakai faingata'a'iá, tāngata whaikaha Māori pea mo e pule'angá ke liliu faka'aufuli (transform) 'a hono fakahoko 'o e ngaahi ouau kotoa 'oku tokoni'i 'aki kinautolu 'oku nau mo'ui faingata'a'iá (disabled people) pea mo honau ngaahi fāmilí, ke nau lava 'o a'usia 'a e tō'onga mo'ui 'oku nau fiema'u.

'Oku mau fiema'u ke fakamahino mai mei ha ni'ihi 'oku nau mo'ui faingata'a'iá (disabled) pe tangata whaikaha Māori 'oku nau fie kau 'i he 'etau poate Transformation Management Board.

'Oku mau fiema'u ke fakapapau'i ‘oku 'i ai ha kakai faingata'a'iá pe tangata whaikaha Māori 'oku nau kau ki hono fakakaukau'i mo fa'u e ngaahi tu'utu'uni ngāue ke fai.

## Ko e taumu'a 'o e poate Transformation Management Board

Ko e Disability System Transformation - 'a ia ko e liliu faka'aufuli ki he ngaahi fatongia ke fai ma'ae kakai faingata'a'iá, ko e polokalama ngāue na'e 'osi tali 'e he Kapinetí ke fakahoko 'i he malumalu 'o e fokotu'utu'u ngāue ko e Disability Action Plan 2019-2023. Pea ko e ngaahi tefito’i liliu ia ki he kotoa e ngaahi ouau 'oku tokoni'i 'aki kinautolu 'oku nau m0'ui faingata'a'iá.

'I he Patiseti 2022, na'e tali ai 'e he Kapinetí ha pa'anga ke vahe'i ke "ke fakalahi 'a e polokalama ko e Enable Good Lives ke toe tokolahi ange 'a kinautolu 'oku nau 'inasi ai, pea mo honau fāmilí foki pea ke hokohoko atu 'a e fakalahi ko iá ki he toenga 'o e fonuá ni.

'I Sepitema 2023, ne fakahā 'e he Pule'angá 'e 'atā ki he Whaikaha ha $73.7 miliona ‘i he ta'u 'e 4 hono hokó pea mo ha toe $40.5 miliona 'i he ta'u ki he ngaahi ta’u hoko mai aí ke fai 'aki 'a 'enau ngaahi liliu faka'aufuli ki he ngāue ma'a e kau faingata'a’iá. Na'e toe fakamahino pe foki 'e he Kapinetí 'e kei fiema'u ke toe fakalahi 'a e pa'angá kae lava lelei 'a e ngāue ni.

'E faka'aonga'i 'e he pa'anga ko iá 'a hono fokotu'u 'o ha poate pule 'oku tautau toko 3 'a hono kau fakafofonga kehekehe (tripartite Transformation Management Board) pea mo e 'ofisi pule ngāue (Transformation Management Office).

'E faka'aonga'i 'e he pa'anga ko iá 'a hono fokotu'u 'o ha poate pule 'oku tautau toko 3 'a hono kau fakafofonga kehekehe (tripartite Transformation Management Board) pea mo e 'ofisi pule ngāue (Transformation Management Office).

**Te nau pule'i 'a e fakahoko 'o e ngaahi fokotu'utu'u ke:**

* poupou ki he ki he kakai faingata'a'iá ‘i he ‘enau tataki 'a hono fokotu'u ke toe lahi ange 'a e ngaahi kulupu fengāue'aki (partnership groups) pea mo mafola atu foki ke toe tokolahi ange.
* poupou ki he kakai faingata'a'ia 'e ala ngaohi kovia kinautolú 'aki 'i hano fakahoko kotoa 'a e ngaahi founga kehekehe ke malu'i kinautolu (kau ai 'a hono fakahinohino ke nau poto 'i hono malu'i pe kinautolu), ke toe vave ange 'a hono vakai'i kapau 'oku hoko ha me'a pehé, ke feohi vāofi ange mo e komiunitií pea ke toe loloto mo fakamaatoato ange 'a hono taukave'i 'o 'enau ngaahi totonú.
* fakalelei'i ange ke a'usia mo tatau 'a e ma'u 'inasi 'a e 'a e kau faingata'a'iá 'i he tokoni kotoa pe, pea feinga'i ke a'u atu mo e tokoni 'a e Enabling Good Lives kia kinautolu 'oku te'eki ai ke nau ma'u 'a e ngaahi tokoni ko ia.
* ke fai 'a e liliu faka'aufuli ki he founga lolotongá 'aki 'a hono sinaki fakahoko 'a e tokoni 'oku fiema'ú pea ke liliu foki mo e ngaahi tokoni kehekehe ko ia 'oku fiema'u ke fakahokó.
* fa'u ha founga ngāue 'oku tuha ange mo hono tokoni'i ke hoko 'a e Enabling Good Lives ko e founga tu'uma'u ia ke fai'aki 'a e fakahoko ngāué 'o kau ai 'a e naunau ki he 'initaneti (IT), tānaki 'o e 'ilo mo e ngaahi taukei fakangāue pea mo e fa'u 'o e ngaahi lao mo hono fakahoko.

'Oku mahu'inga ke manatu'i na'e fuofua vahe'i 'a e pa'angá ni ke fakava'e mo fakanaunau'aki 'a e ngaahi founga ngāue 'oku tuha mo fiema'u kae lava 'a e ngaahi liliu 'oku teu ke fai.

### Ko e fatongia 'o e poate Management Board ko hono:

* toe vakai'i mo muimui'i 'a hono fai 'o e ngaahi liliu faka'aufuli.
* fakangofua 'a hono vahevahe 'o e pa'anga ki he ngaahi tefito'i kaveinga ngāue kehekehe
* fakatokanga'i 'a e ngaahi tafa'aki 'o e ngāue 'oku totonu ke toe fakamu'omu'a koe'uhi kae lava ke hoko 'a e liliu faka'aufuli
* felotoi ki he ngaahi fatongia 'oku totonu ke pule'i fakalukufua (nationally) koe'uhi he 'oku fiema'u ke fakahoko tatau ia he feitu'u kotoa pē, pea mo e 'uuni me'a 'oku totonu ke pule'i fakavāhenga he 'e ma'u ange ai ha ola lelei koe'uhi he 'e faingofua mo lava ange ai ke fulifulihi holo.

### Konga 'o e hono feinga'i ke toe lahi ange 'a e fengāue'aki mo e kakai faingata'a'iá pea mo e kakai/komiunití

Ko e poate Management Board ko e taha ia ‘o ha ngaahi hoa ngāue ke ne liliu faka'aufuli ‘a e hono tokoni'i 'o e kau faingata’a’iá ke fakalaka ki mu’a ‘a 'enau mo'uí, mo e mo'ui 'a e tangata Whaikaha Māori kotoa ‘i Aotearoa New Zealand.

Ko e poate Management Board, te nau takimu'a 'i hono fale’i mo poupou ki hono fakahoko ‘o e ngaahi ngāue ki he liliu faka'aufuli kuo fakapa’anga ‘e he pa'anga na'e vahe'i mei he Patiseti 2022.

## Ko e me'a ke fai 'e he kau Mēmipa

‘Oku tukupā ‘a e Whaikaha ke fakahoko ha fengāue'aki 'a e fa'ahinga na'e fili kinautolu mei he fa'ahi kehekehe 'e 3 - 'a ia ko e kakai faingata’a’iá, tāngata whaikaha Māori pea mo e Kalauní.

Ko e poate pule fa'ahi-tolu ni, 'a e Management Board, 'e 'i ai hono kau mēmipa 'e toko 9:

* toko 3 mei he tāngata whaikaha Māori
* kakai faingata'a'ia 'e 3
* kau ma'u lakanga mā'olunga 'e 3 kau ai 'a e Pule Lahi (Chief Executive)

'E fili 'e he Pule Lahi (CEO) 'o e Whaikaha Poate 'a e kau poate Management Board fakataha mo ha pēnolo mei he kakai faingata’a’ia pea mo e tāngata whaikaha Māori (‘a ia ‘oku ‘e ke nau fie kau ki he ‘a e Poaté).

Ko e kau mēmipa ‘o e Poate Pulé (Management Board) ‘e fili fakafo'ituitui kinautolu. ‘E ‘ikai ke fokotu'u kinautolu ki he lakangá ko ha kau fakafofonga ‘o ha kautaha 'a ha kakai faingata'a'ia (Disabled Persons Organisations) pe ko ha ngaahi kulupu mei he komiuniti.

'E fiema’u 'a e kau poate Management Board ke nau muimui ki he tu'utu'umi fakahoko fatongia 'a e kau ngāue fakapule'angá.

### Ko e taimi ngāué pea mo ho'o vahé

'E fakataha tu’o 5 'a e Transformation Board ‘i he ta’u pea ko e faka'amú ke nau fakataha kotoa ki Wellington. Ko e ngaahi fakataha ‘a e Poaté ‘e fakahoko ia ‘i ha ‘aho ‘e 2, 'a ia ko e ho’atā efiafi ‘o e 'uluaki ‘ahó pea mo e pongipongi 'o e 'aho hono hokó. ‘E kumi a‘e he Whaikaha ha nofo’anga pō taha pea mo e folaú ke tuha mo e ngaahi fiema’u ‘o e kau mēmipá. ‘E kumi ‘e he Whaikaha ha ngaahi nofo’anga 'oku taau mo fe'unga mo e ngaahi fiema'u.

'Oku 'i ai 'a e ngaahi ngāue 'o teuteu ki he fakatahá pea pehé 'i he 'ene 'osí. ‘E vahe'i atu ‘a e totongi $600 faka’aho ki he fakataha kotoa pē ($1200 ki he fakataha ‘aho 2), ‘a ia ‘oku kau ki ai mo e taimi teuteu ki he fakataha.

## Ko e ngaahi pōto'i ngāue pe taukei ‘oku mau fiema'u

* Tokotaha 'oku faingata'a'ia | tāngata whaikaha Māori taukei 'i he tō'onga mo'uí faingata'a'ia pehé. 'Oku ha mei ai 'a 'ene 'ilo mo 'ene faka'apa'apa'i 'a hono lahi mo e kehekehe 'a e ngaahi fiema'u, kae'uma'ā 'a e ngaahi mālohinga 'oku ha mei he kakai faingata'a'iá pea ke ne 'omai e taukei ko iá ki he fakataha 'a e poaté.
* Ke ne 'ilo 'a e ngaahi tefito'i tu'utu'uni 'o e Te Tiriti o Waitangi pea mo hono fakahū mo fakakau ia 'i he fakahoko ngāué. Taukei 'i hono ngāue'aki 'a e tu'utu'uni 'o e Te Tiriti o Waitangi ki hono fakakaukau'i, fakahoko ‘o ha ngaahi tu'utu'uni, ngaahi tokoni, ngaahi founga fakahoko ngāue, vakai'i pea mo hono sivisivi’i.
* Tokotaha Taki Sio Loloa mo Fakapotopoto Mahino ki ai e ngaahi tapa kotoa pe pea tu'uma'u 'i hono fakakaukau'i fakapotopoto 'o e kaha'ú; 'oku lava 'o makupusi 'a e ngaahi ouau kotoa pe 'o e fatongia ke fai pea mo e founga ke fakahoko'aki ke lava 'o potupotu tatau 'a e ngaahi fiema'u 'a e ngaahi tapa kehekehe 'oku nau fengāue'akí. Ko e fakatātā ki heni ‘e ala kau ki ai ‘a e tataki mo fakahinohino 'a e taumu'a mo e fokotu'utu'u ngāue ‘o e ngaahi potungāué pea mo e ngaahi kulupú.
* Taki 'oku falala'anga ‘Omi ha 'atamai 'oku ne fakafehu'ia ma'u pe 'a e fatongia 'oku fakahoko; nofotaha ki he ola; tokanga ke 'eke'i ma'u pe pe 'e lava fēfē ke maa'usia 'a e ngaahi taumu'a; ke mahino 'a e ngaahi matu'utamaki'anga pea mo e ngaahi founga ke fai ha faka'ehi'ehi mei ai. Ko e ngaahi fakatātā ki aí ‘oku kau ki ai ‘a hono pule'i e ngaahi ngaue 'oku lolotonga lele pe 'oku kamata'i, 'o fakapapau'i 'oku a'usia 'a e iku'anga 'oku fiema'u pea ke fai ha fakatonutonu pe fakalelei'i kapau 'e fiema'u ke fai ha me'a pehé.
* Liliu faka'aufuli Ke mahino ‘a e faikehekehe ‘o e liliu faka'aufulí pea mo e ngaahi fakalakalaka 'oku tonu ke fai ma'u pe, pea mo ha taukei na'e 'osi ma'u 'i hono fai 'o ha ngāue pehé. Ko ha ngaahi fakatātāki ai ko hano fakahoko ha liliu 'oku fo'ou mo makehe ange ki hono fai ha ngāue pea ke hoko ai ha liliu ki he founga ngāue 'a e kau ngāué pe ko e ngaahi kulupu ngāue.
* Fokotu'u 'o e ngaahi mafai mo e tu'utu'uni ke fakalele 'aki ha kautaha. Ke mahino 'a hono faikehekehe 'o e fokotu'u 'o e ngaahi mafaí mo e tu'utu'uni ke fakalele'aki ha fo'i ngāue pe kautaha (governance) pea mo hono pule'i mo fakalele ha kautaha pe ko ha fo'i ngāue (management) - pea ko e lelei tahá foki ke 'osi ma'u ha taukei ki he fokotu'u mafai mo tu'utu'uni 'i ha potungāue fakapule'anga.
* Pōto'i he pule’i ha fo'i ngāue ke fakahoko. Ke lava 'o mahino mo ne 'ilo 'a e fatongia 'oku fakahoko 'e he Transformation Management Office pea ke ne fakapapau'i 'oku nau muimui ki he ngaahi fatongia na'e 'osi fai e felotoi ke fakahoko'aki 'a e ngaahi liliu faka'aufulí. 'E fiema'u ke ‘i ai ha taukei ‘i hono mapule’i ‘o e polokalama mo e/pe pōtifōliō pule’i/fakalelé.
* Poto pe taukei 'i he pule’i e ‘ū me'a fakapa'anga/fakatupu pa'anga. Taukei mo 'ilo'i 'a e ngaahi founga pule’i ‘o e me’a fakapa’angá pea mo hono ngaue'aki fakapotopoto pea ke lava 'o pule'i ha patiseti pea mo ha ngaahi liliu 'e fiema'u ke fai ki ai. Fokotu'utu'u mo pule'i 'a e ngaahi polokalama ngāue pea mo hono patiseti.
* Taukei mo maheni ngāue 'i he Enabling Good Lives initiatives Faka'aonga'i 'a e ngaahi 'ilo mo e taukei pea mo ha ngaahi lēsoni na'e ako mei hono fakahoko 'o e polokalama Enabling Good Lives.
* Pīkinga ki he Whaikana. Faka'aonga'i 'o e 'ilo, taukei mo e fengāue'aki lelei mo e ngaahi fatongia 'o e Whaikaha.
* Ngaahi vā fakagāue. 'Omai 'a e femahino'aki mo e tauhi 'o e va mo e ngaahi ngāue'anga 'oku nau lolotonga tokoni'i 'a e tokotaha faingata'a'ia mo hono fāmili 'o hangē ko e Disabled Persons Organisations Coalition, Regional Leadership Groups, National Enabling Good Lives Leadership, Te Ao Marama o Aotearoa, Faiva Ora mo e Mana Pasifika leadership group mo e Insights Alliance.
* Pōto'i he Tauhi Vaha'á. Lava 'o fokotu'u ha tauhi va 'oku fefalala'akí pea mo e ngaahi va'a fakangāue kehekehe.

### Ngaahi pōto'i ngāue fakafo'ituitui 'oku mau fiema'u

* Ko ha tokotaha mohu fakakaukau mo 'atamai tau'atāina Lava 'o tipeiti pea mo fakae'a 'a hono 'aonga 'o e fakakaukau mo e 'atamai tau'atāina.
* Faitotonu pea 'ikai ke tō'onga fakafufū Lea mo'oni, falala'anga, fakahā'i 'a e faitotonu pea 'ikai filifilimānako.
* Tu'amelie mo vekeveke ke lava lelei 'a e ngāue. 'Atamai tau’atāina ke sio mo tali ha ngaahi fakakaukau fo’ou, fakalotolahi, pea mo fepoupouaki.
* Taukei mo 'ilo'i 'a e ngaahi tō'onga mo e ouau tukufakaholo kehekehe pea mo e me'a ke fai. Lotoma'u mo lava 'o mapule'i 'a 'ene tō'onga mo e kakai kehe pea ne faka'apa'apa'i 'a e faikehekehe 'i he anga 'o e nofo.
* Mohu fakakaukau fo'ou mo māsila foki. ‘Oku potopoto'i mo mohu founga 'i hono fakakaukau'i ha ngāue ke fai pea mo hono fakahokohoko 'a ngaahi ouau ke fakahoko.

## Founga ke fai'aki ha'o tohi talangāue

Kapau ko e tokotaha fangata'a'ia koe pe ko ha tāngata whaikaha Māori koe pea 'oku ke tui 'oku ke ma'u 'a e ngaahi me'a 'oku mau fakahā atu 'i 'olunga pea ke fetu'utaki mai..

Kātaki 'o lī mai 'a ho'o tohi kole ngāué 'o fakamatala'i mai 'a e tuha totonu 'a ho'o ngaahi 'ilo mo e taukei pea mo e ngaahi pōto'i ngāue/taukei 'oku mau fiema'ú 'o hangē ko ia 'oku hiki atu 'i 'olungá, pea 'omai fakataha ia mo ho'o CV fakamuimui tahá ki he transformation@whaikaha.govt.nz ke mau ma'u kimu'a he 5pm he 'aho 25 'Okatopa 2023.

Kātaki 'o fakatokanga'i ange 'e tali 'e he Whaikaha ha tohi kolé 'i he founga tohinima, hiki le'o pe NZSL.

Kapau 'oku 'i ai ha'o fehu'i, kātaki 'o fetu'utaki mai 'i he:

* 'īmeili ki he transformation@whaikaha.govt.nz
* telefoni ki he 0800 566 601 (Mōnite, Tūsite, Tu'apulelulu mo e Falaite 8am – 5pm, mo e Pulelulu 9:30am – 5pm).